Multifunkčné hrnce Delimano, ktoré sme aj recenzovali, patria k pomocníkom v kuchyni, ktorí ponúknu za primerané peniaze dostatok úžitku. Chýbajú im niektoré inteligentnejšie funkcie, dizajnovo pôsobia jednoduchšie, no kvalitu prípravy pokrmov im nemožno uprieť. Rovnako tak aj kvalita spracovania je na solídnej úrovni. Nechýbajú im prednastavené programy, regulácia teploty alebo časovač, dokonca aj 24-hodinový režim odloženia prípravy pokrmu. Vďaka výrobcovi sú tiež dostupné praktické recepty pokrmov, ktoré môžete v elektrickom hrnci pripravovať. Multifunkčné hrnce Delimano môžeme odporučiť aj spotrebiteľom, ktorí nemajú s modernými spotrebičmi väčšiu skúsenosť. Ovládanie je maximálne jednoduché aj pre ľudí v seniorskom veku alebo začiatočníkov.\r